กินยาคุม28เม็ดมา2เดือน เเล้วเป็นประจำเดือนเปลี่ยนยาคุมยี่ห้อใหม่21เม็ดทานวันที่5ของรอบเดือน ผ่านไป2วันประจำเดือนหมดเเล้วมีเพศสัมพันธ์กันหลั่งข้างใน มีโอกาศท้องไหมคะ ต้องทานยาคุมฉุกเฉินไหม ทานยาคุมไม่เคยขาดค่ะ
สวัสดีค่ะ งาน,หากเดิมทานยาคุมกำเนิดชนิด 28 เม็ด แล้วได้เปลี่ยนมาเป็นชนิด 21 เม็ด โดยเมื่อทานครบ 28 เม็ดแล้ว ได้เริ่มทานยาชนิด 21 เม็ดต่อเลย การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะ ดังนั้น หากได้มีเพศสัมพันธ์เมื่อเริ่มทานยาคุมแผงใหม่ไป 2 วัน ยาคุมก็จะช่วยป้องกันการตั้งครรภ์ได้มากกว่า 99% ค่ะแต่หากกรณีที่ทานครบ 28 เม็ดแล้ว ไม่ได้เริ่มทานแผงใหม่ต่อทันที การป้องกันการตั้งครรภ์จากยาคุมแผงเก่าก็จะหมดลงไปแล้ว ดังนั้น เมื่อเริ่มทานชนิด 21 แผงใหม่ ก็ต้องทานต่อเนื่องไปอย่างน้อย 7 วัน เพื่อรอให้ยาได้เริ่มออกฤทธิ์ก่อนค่ะ หากทานไป 2 วัน แล้วมีเพศสัมพันธ์ ก็จะมีโอกาสตั้งครรภ์ได้ ซึ่งในกรณีนี้ ก็ควรทานยาคุมฉุกเฉินไปค่ะ